*NOLIKUMS*

*Vērgales pagasta svētku Velo orientēšanās*

**1. Mērķis un uzdevums**

Veicināt cilvēku regulāru nodarbošanos ar fiziskām aktivitātēm brīvā dabā.

Audzināt cilvēkos saudzējošu attieksmi pret dabu un popularizēt tīru vidi.

Noskaidrot sacensību labākos ģimeņu 1 stundas un jaukto 2.stundu grupu dalībniekus, pārvietojoties ar velosipēdiem.

**2. Norises vieta un laiks**

Sacensības notiks 2024. gada 19.jūlijā ar kopēju startu pulksten 21:30.

Sacensību centrs: Vērgales sporta nams

**3. Organizators**

Vērgales sporta nams

**4. Sacensību programma**

20:30 – 21:10 Reģistrācija

21:20 Pirms starta uzruna

21:30 Starts.

22:30 Finišs Ģimenes grupām

23:00 Apbalvošana ģimeņu grupām

23:30 Finišs Jauktām grupām

00:00 Apbalvošana jauktām grupām

**5. Dalībnieku grupas**

Ģimeņu grupa – dalībnieki komandās no 2 līdz 5 cilvēkiem viens bērns līdz 14 gadu vecumam un vismaz viens pieaugušais (no 18 gadu vecuma).

Jauktā grupa– dalībnieki komandās no 2 līdz 5 cilvēkiem (vecāki par 14 gadiem), vismaz viens pieaugušais (no 18 gadu vecuma) un komandā vismaz viena meitene.

**6. Sacensību formāts**

Velo orientēšanās komandu uzdevums ir pārvietojoties visai komandai kopā, atrasts pēc iespējas vairāk kontrolpunktus kontrollaikā.

Pārvietošanās tikai ar velosipēdiem, kuri nav aprīkoti ar elektro.

**7. Atzīmēšanās kontrolpunktos**

Fotografējoties, kur foto jābūt redzamai visai komandai.

**8. Nepieciešamais inventārs**

1.Katrai komandai nepieciešams uzlādēts mobilais telefons

2.Atstarojošas vestes komandu dalībniekiem

3.Lūkturīši

**9. Pieteikšanās sacensībām**

Pieteikšanās sacensību dienā no 20:30 – 21:10

Piesakoties sacensībām komandas kapteinis nosauc komandas nosaukumu un dalībniekus

**10. Dalība sacensībās ir bez maksas.**

**11. Apbalvošana**

1. - 3. vietas ieguvēji katrā grupā tiek apbalvoti ar piemiņas balvām;

Specbalva par interesantākās komandas nosaukumu un komandas noformējumu.

**12. Dalībnieku drošība**

Sacensību dalībnieki ievēro ceļu satiksmes noteikumus;

Dalībnieki pārvietojoties lieto atstarojošās vestes;

Dalībnieks apņemas necelt nekāda veida pretenzijas pret sacensību organizatoriem iespējamo traumu gadījumā, kas radušās paša dalībnieka vainas, apstākļu nenovērtēšanas vai pārslodzes dēļ.

Ja dalībnieks redz, ka noteikumi netiek ievēroti, ieteicams brīdināt dalībnieku un/vai paziņot par to sacensību organizatoriem.

**13. Sacensību nolikums un tā izmaiņas**

Organizatoram ir tiesības izlemt jautājumus, kuri nav minēti sacensību nolikumā, kā arī, iepriekš nebrīdinot dalībniekus, veikt izmaiņas šajā nolikumā.

Organizatori nenes atbildību par dalībnieku nolikuma nezināšanu un neievērošanu.

Sacensību dalībnieks viennozīmīgi piekrīt šim nolikumam un apņemas to ievērot.

Piesakoties sacensībām, dalībnieks piekrīt savu personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieka vārdu, uzvārdu un izvēlēto grupu. Citi dati iesniedzami brīvas izvēles kārtībā.

Sacensību dalībnieki, piesakoties sacensībām, piekrīt sacensību laikā uzņemto foto un videomateriālu izmantošanai sacensību organizatora vajadzībām un publicēšanai.

**KONTAKTI:**

Tel.26166146 (Dzintars)